**Projektalapító Okirat**

**Megrendelő:** *Szent Teréz Magánkórház*

**Kivitelező:** St. Mungo Kft.

**Kivitelező** **team**:

* Békéssy Herman András - Demonstrátor
* Kardos Balázs - Kapcsolattartó
* Pintér Ádám Balázs – Projekt Adminisztrátor
* Zalán Máriusz - Projektvezető

**A megvalósítandó szoftver:**

Projektfeladatunkban egy kórház szoftverrendszerét készítjük el, amelyben különböző szerepköröket definiálva különböző funkciók érhetők el. Különböző jogkörrel rendelkeznek az orvos és asszisztense, a betegek, az ápolók, a gazdasági alkalmazottak illetve a recepciósok.

A rendszer az orvosoknak és asszisztenseiknek biztosít egy felületet, ahol fel tudnak venni új betegeket, meg tudják tekinteni a betegek kórlapjait, az újabb kezeléseket hozzá tudják adni a kórlaphoz, összeállíthatják a lázlapot az ápolóknak, illetve kezelhetik az időpontfoglalásokat.

A betegeknek adott lesz egy felület, ahol meg tudják nézni az időpontokat és azok állapotát. Amennyiben van szabad időpont, lehetőségük lesz foglalni is maguknak, illetve kérelmezhetik személyes adataik módosítását. A rendszerben a teljes nevük, születési adataik, lakcímük, taj számuk, személyi igazolvány számuk illetve elérhetőségük lesz feltüntetve. Amennyiben bent fekvő betegről van szó, igényelhet különböző kényelmi berendezéseket, külön szobát a többiektől és leadhatja mindig a következő napi ételrendelését.

Ápolók a rendszerből tudják lekérdezni a betegek lázlapjait. Ezek alapján fogják tudni melyik betegnek milyen gyógyszereket kell adagolniuk.

A recepciós kizárólag az időpontok kezelésébe lát bele. Tudja módosítani a meglévő és hozzáadni új foglalást.

Gazdasági alkalmazottaknak kell számon tartania az aktuális gyógyszer, műszer és eszközkészletet. Amennyiben bármelyik gyógyszer mennyisége egy megadott szint alá csökkenne, kötelessége rendelést küldenie a beszerzőnek. Ha bármelyik eszközből vagy műszerből hiány lenne, vagy valamelyik meglévő elromlana, nekik kell gondoskodnia javíttatásukról, avagy beszerzésükről.

Az adminisztrátorok teljes hozzáférést kapnak a rendszerhez. Ők felelnek a fellépő hibák elhárításáért, igény szerinti apróbb módosítások véghezviteléért. A kórház dolgozói számára bármikor elérhetőnek kell lenniük. Foglalkozniuk kell adatbiztonsággal, biztonsági mentések ellenőrzésével.

A rendszer használata mindenképp azonosításhoz kötött, minden egyes felhasználó adatbázisban van vezetve, a fent említett szolgáltatások grafikus felületen érhetőek el.